רומאנס (סרט, 1930)

רומאנס (באנגלית: Romance) הוא סרט קולנוע קולנוע אמריקאי משנת 1930 בבימויו של קלרנס בראון, עם גרטה גרבו בתפקיד הראשי, סרטה המדבר השני לאחר אנה כריסטי.

התסריט מבוסס על המחזה "רומאנס" של אדוארד שלדון (1913) .

גרבו הייתה מועמדת לפרס אוסקר לשחקנית הטובה ביותר. קלרנס בראון היה מועמד לפרס אוסקר לבמאי הטוב ביותר.

תקציר העלילה
הארי (אליוט נוג'נט) מגיע אל סבו טום ארמסטרונג (גאווין גורדון) המשמש כבישוף בכנסייה ומודיע לו כי ברצונו לשאת לאישה את חברתו השחקנית לוסי למרות הסתייגות המשפחה וחבריו בשל היותה במעמד חברתי נמוך משלו. טום מחייך לעברו ומספר לו על פרשת אהבתו בעבר הרחוק. מכאן מתוארת העלילה בפלשבק.

טום היה רקטור צעיר בכנסיית סט. גילס בניו יורק. הוא הוזמן על ידי ידידו, הבנקאי המבוגר קורנליוס ("קורני") ון טייל לנשף של החברה הגבוהה. טום מוצא באחד החדרים אישה צעירה יפהפייה ומתחיל לשוחח איתה. הוא מוצא חן בעיניה, אבל רק כשהיא יוצאת לקהל ומתחילה לשיר מסתבר לו שהיא הזמרת האיטלקייה ריטה קבאליני (גרטה גרבו). הוא ביישן דתי, מוקסם ממנה ומתחיל לחזר אחריה.

למרות הבדלי המעמדות והתרבות היא נענית לו והוא מציע לה נישואים למרות הסתייגותה של אחותו אביגייל (קלרה בלנדיק). רק לאחר שמתברר לו שריטה הייתה המאהבת של ון טייל הוא עוזב אותה בצער.

כאשר הוא צופה בה שוב בהצגת האופרה "מרתה" הוא חוזר להתאהב בה אבל השקפת עולמו הדתית גורמת לו להיפרד ממנה בשנית. מאז התחתן, הקים משפחה ולא ראה אותה.

טום הזקן מראה לנכדו ידיעה בעיתון על מותה של הזמרת ריטה קבאליני וכשהארי שואל אותו מה לעשות הוא מציע לו להתחתן מיד עם לוסי למרות הסתייגות המשפחה.

צוות השחקנים
 שם השחקן/ית שם הדמות הערותגרטה גרבוריטה קבאליניזמרת אופרהגאווין גורדוןטום ארמסטרונג–זקן/צעירכומראליוט נוג'נטקורנליוס ון טיילבנקאי עשירהנרי גורדוןהארינכד של טום ארמסטרונגקלרה בלנדיקאביגייל ארמסטרונגאחותו של טום

קישורים חיצוניים

 רומאנס (1930), באתר TCM
 הפגישה הראשונה בין טום לריטה, באתר יוטיוב
 גרטה גרבו מדברת איטלקית, מתוך רומאנס (1930), באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי מטרו גולדווין מאייר
קטגוריה:סרטי שחור-לבן אמריקאיים
קטגוריה:סרטי גרטה גרבו
קטגוריה:סרטים באנגלית
קטגוריה:סרטים רומנטיים
קטגוריה:סרטי דרמה רומנטית
קטגוריה:סרטים אמריקאיים משנת 1930
קטגוריה:סרטי דרמה רומנטית אמריקאיים